
Introducció 


Asparagopsis taxiformis és una 

Fem referència a la troballa d'Asparagopsis taxiformis (Delile) Trevisan 
(Florideophyceae, Rhodophyta) a les costes de les Balears. Encara que ja es 
coneixia de diverses localitats mediterrànies del nord d'Àfrica, les nostres 
recol.leccions són les primeres fetes a les costes europees. 
Paraules clau: Asparagopsis, algues bentôniques marines, 
Mediterrània occidental, Balears. 

PRESENCE OF ASPARAGOPSIS TAXIFORMIS (DELILE) TREVISAN IN THE 
BALEARIC ISLANDS. We report on the presence of Asparagopsis taxiformis 
(Delile) Trevisan (Florideophyceae, Rhodophyta) in the coasts of the Balearic 
Islands. Although it was previously collected in several Mediterranean localities 
from the North of Africa, our record seems to be the first one for European 
waters. 

d'Egipte (Aleem, 1951), i Líbia (Niza- 


espècie de distribució molt àmplia, ja 
que és present a la pràctica totalitat de 
mars tropicals i subtropicals (Taylor, 
1960, Lawson i John, 1987). La seva 
distribució a la Mediterrània, tot i que 
coneguda, es limitava a les costes 
africanes d'Algèria (Feldmann i Feld- 
mann, 1939) - exemplar d'arribatge -, 


muddin et al., 1979). Segons Veriaque 
(1994), Asparagopsis taxiformis és una 
espècie presumiblement introduida a la 
Mediterrània d'origen lessepsià. En 
aquesta nota donem a conèixer 
l'existència d'Asparagopsis taxiformis a 
l'illa de Menorca i fem algunes 
consideracions sobre el seu origen. 

Metodologia 


Les mostres han estat 
recol.lectades en immersió amb esca- 
fandre autònom i conservades en 
formaldehid al 4% en aigua de mar. Els 
exemplars que avalen les citacions 
estan dipositats en els herbaris del 
Centre d'Estudis Avançats de Blanes i 
del Laboratori de Botànica de la 
Universitat de Girona (HGI). 


Resultats 


Els exemplars han estat recol- 
lectats al Pont d'en Gil (Ciutadella, 

Fig. 1. 
taxiformis. 
Fig. 1. Habit of Asparagopsis taxiformis. 


Aspecte general d'Asparagopsis 


Menorca, EE72), 24/7/93, en comunitats 
d'algues hemiesciôfiles, en parets 
inclinades, entre 2 i 15 metres de 
fondària. Amb posterioritat a aquestes 
recol.leccions (primavera 1994) 
exemplars d'Asparagopsis taxiformis ens 
foren enviats per a la seva determinació 
per A. Grau (Direcció General de Pesca 
del Govern Balear), provinents de la 
costa de Maó (Menorca) on, segons els 
pescadors, era abundant en les 
comunitats d'algues de poca fondària. 

No creiem necessària una 
descripció pormenoritzada d'Aspara- 
gopsis taxiformis ja que essent una 
espècie comuna als mars tropicals i 
subtropicals es troba ben descrita a 
multitud de treballs: Bgrgesen (1915- 
1920), Taylor (1960), Tseng (1984), i 
Littler et al. (1989). A la Fig. 1 repre- 
sentem alguns dels exemplars recol- 
lectats al Pont d'en Gil, els quals es 
diferencien clarament d'Asparagopsis 
armata Harvey pel seu port. 


Discussió 


La manca de citacions a la resta , 
de la Mediterrània Occidental i el fet 
que la cita d'Asparagopsis taxiformis 
d'Algèria provingui d'exemplars trobats a 
la platja fa dubtar, pel que fa als 
exemplars menorquins, de l'origen 
lessepsià d'aquesta espècie (Verlaque, 
1994). Asparagopsis taxiformis és una 
espècie abundant a la regió macaro- 
nèsica (Gil-Rodríguez i Afonso-Carrillo, 
1980, Audiffred i Prud'homme van 
Reine, 1985) i per tant podria haver-se 
introduit també per l'estret de Gibraltar. 

Un altre problema que es planteja 
després de recollir Asparagopsis taxi- 

formis a Balears és la determinació a 
nivell específic de la fase esporofítica 
(fase Falkenbergia) ja que segons 
Feldmann i Feldmann (1942) els 
tetrasporòfits d'Asparagopsis armata i 
Asparagopsis taxiformis són idèntics 
morfològicament. Asparagopsis armata 
era l'única espècie d'aquest gènere 
present a la Península Ibèrica (Gallardo 
et al., 1985) essent abundant princi- 
palment a les costes de Girona. La 
fase Falhenbergia era atribuida sempre 
a l'esporòfit d'Asparagopsis armata (F. 
rufolanosa). Ribera i Gómez (1984) 
citen Falhenbergia rufolanosa (Harvey) 
Schmitz de Mallorca i Menorca, però 
comenten l'absència de la fase game- 
tofítica (Asparagopsis armata) de 
Balears. Així doncs, l'atribució específica 
de la fase Falkenbergia a Balears és, a 
partir d'ara, insegura ja que probable- 
ment cohabitin els esporòfits de les 
dues espècies. 

